కార్ల్స్‌బాడ్ ఫ్లవర్ ఫీల్డ్
కార్ల్స్‌బాడ్ ఫ్లవర్ ఫీల్డ్ అమెరికాలోని కాలిఫోర్నియా రాష్ట్రంలోని శాన్ డియాగోకు 37.6 మైళ్ళ దూరంలో ఉంది. లాస్ ఏంజలెస్ నుండి 87.4 మైళ్ళ దూరంలో ఉంది. ఇది లాస్ ఏంజలెస్ నుండి శాన్ డియగో మార్గంలో ఉంది. లాస్ ఏంజలె నుండి 1.30 నిముషాలకు ఇకాడికి చేరుకోవచ్చు. శాన్ డియాగో నుండి 40 నిముషాలలో చేరుకోవచ్చు. కార్ల్స్‌బాడ్ బీచ్, చిల్డ్రెన్స్ మ్యూజియమ్, థీమ్ పార్క్ వంటి ఆకర్షణలు ఉన్నా ఇక్కడి ఫ్లవర్ ఫీల్డ్ మాత్రం పర్యాటకుల ప్రత్యేక ఆకర్షణ అని చెప్పాలి. మార్చి 1వ తారీఖు నుండి మే 13 వరకూ పర్యాటకుల సందర్శన కొరకు తెరచి ఉంచే ఈ పూలతోటలు పర్యాటకులను అధికంగా ఆకర్షిస్తాయి.
ప్రస్తుత ఈ పూల తోటలు 85 సంవత్సరాలు పూల ఉత్పత్తి రంగంలో జరిగిన కృషిఫలితం. 85 సంవత్సరాలకు ముందు ఆరంభ సెటిలర్ ‍ & గ్రోవర్ లూధర్ జార్జ్ 1920లో ఇక్కడకు వచ్చి స్థిరపడ్డాడు. ఇక్కడ స్థిరపడినప్పుడు జార్జ్ లూధర్ తాను తీసుకు వచ్చిన రాన్యూనిక్యులస్ అనే పూల విత్తనాలను ఫ్రాంక్ ఫ్రేజీ యొక్క పసిఫిక్ సముద్ర తీరాన ఉన్న చిన్న కూరగాయల తోట పక్కన ఉన్న తన పొలములో పెంచసాగాడు. ఇది ఆయన లూథర్ జార్జ్ జెయింట్ టెకొలోట్ రాన్యూనిక్యులస్ బల్బ్ పేరుతో సాగించిన వ్యాపారానికి నాంది అయింది. అక్వా హెడియోండా లాంగూన్ తీరాన ఉన్న ఫ్రాజీ ర్యాంచ్‌ని అగ్ని ధ్వంసం చేసిన కారణంగా కుంటుంబం తప్పనిసరిగా సముద్రతీరానికి తరిలించబడింది. అక్కడ ఫ్రీజియా బల్బ్స్ పెంచుతున్న ఫ్రాంక్ ఫ్రాజీతో పరిచయం ఏర్పడింది. అప్పుడు ఫ్రీజియా బల్బ్స్ కొరకు గిరాకీ అధికం ఉంది. అది అదనుగా తీసుకుని ఫ్రాంక్ ప్రభుత్వ భూమిని లీజ్‌కు తీసుకుని దానిలో తన పంటను అభివృద్ధిచేసాడు. 1933లో ఫ్రాజీ తన తోటలో అదనంగా రాన్యూనిక్యులస్ పంటను చేర్చి తన కుమారుడైన ఎడ్విన్‌కు అందమైన అయినా తక్కువ ప్రాబల్యమైన ఈ పూతోటల పెంపకానికి కావలసిన విత్తుట, కోత మరియు నీటి పారుదల వంటి కళను నేర్పాడు. తన 16వ ఏట ఎడ్విన్ ఉన్నత పాఠశాల చదువును ముగించకుండానే తన తండ్రి ఆరంభించిన పూర్తిగా పూలతోటల పెంపకాన్ని చేపట్టాడు. తరువాత కొన్ని సంవత్సరాల సమయంలో ఎడ్విన్ ఫ్రాజీ పూలతోటల పెంపకంలో స్థిరపడ్డాడు. మెల్లిగా కుటుంబం ఈ తోటలను
శ్రమించి శాంటా మార్గరిటా ర్యాంచ్ విస్తరింపజేసాడు.
సాధారణంగా ఈ పూలు ఒంటిరెక్కవి (ఒక వరుస రెక్కలు). ఇవి పసుపు మరియు ఎరుపు ఛాయను కలిగి ఉంటాయి. ఇప్పుడు చూస్తున్న వర్ణరంజితమైన నిండైన ఈ పూల తోటలు ఎడ్విన్ అనేక సంవత్సరాలుగా ఎన్నికచేసిన శైలితో రూపొందించిన కృషిఫలితమే. అనుకోకుండా ప్రకృతి అందించే కొత్త వర్ణాల కలయికతో పూచే పూల విత్తనాలను అతి జాగరూకతగా సేకరించి మరుసటి సంవత్సరం వాటిని ఉత్పత్తి చేయసాగాడు. ఫలితంగా అనేక వర్ణమిశ్రితమైన పూలమొక్కలు లభ్యం అయ్యాయి. ప్రస్తుతం 13 వర్ణాల పూల ఉతపత్తిని సాధించాడు. ప్రస్తుతం పికోటీ పూలను కూడా ఉత్పత్తి చేస్తున్నాడు.
1950 నాటికి ఎడ్విన్ తిరుగులేని కృషి ఫలితంగా అనేక వర్ణాలు, మిశ్రిత వర్ణాలు మరియు పలు వరసలుగా పూరేకులు కలుగిన పుస్పాలను ఉత్పత్తి చేసి రాన్యూనిక్యులస్ బల్బ్స్ పూల ఉత్పత్తిలో సహపోటీదారులలో ప్రథమంగా నిలిచాడు. ఎడ్విన్ కృషికి ప్రభావితులైన పోటీదారులు పోటీ నుండి వైదొలగి అమెరికాలోనే ఏకైక రాన్యూనిక్యులస్ పూల ఉతత్తిదారునిగా నిలిపారు. ఇది కాక ఫ్రాజీ గ్రాడియోలస్ పూల ఉత్పత్తిని కూడా శాంటా మార్ఘరిటా ర్యాంచ్ వాణిజ్యపరంగా ఉత్పత్తి చేసి ఈ ఉత్పత్తిలో కూడా ఉన్నత స్థానంలో నిలిచాడు. ప్రస్తుతం పాత 101 రహదారి గుండా ప్రయాణించే పర్యాటకులకు ఇది ఒక ప్రత్యేక ఆకర్షణగా నిలిచింది.
నిశ్చయంగా రాన్యూనిక్యులస్ మొక్కలు పెరగడానికి తేలికైన వాతావరణం, తడిలేని ఇసుక నేలలు అత్యవసరం. రాన్యూనిక్యులస్ తోటలు కార్ల్స్‌బాడ్ పోంటో ప్రదేశానికి దక్షిణంగా విస్తరించాడు. 101 రహదారి పక్కన సముద్రతీరం సమీపంలో ఉండి లాస్ ఏంజలెస్ మరియు శాన్ డియాగోల మధ్య ప్రయాణించే అనేక మోటర్ వాహనాల రద్దీలో కూడా చెరగని అందంతో వర్ణరంజితమైన పూలను అందిస్తూ ఉంది. సమానమైన సౌందర్యం కలిగి గ్రాడియోలస్ పూల ప్రకాశవంతమైన వర్ణాలతో జతకట్టిన రాన్యూనిక్యులస్ పూతోటలు అనధికారకమఇన పర్యాటక ఆకర్షణ్గా త్వరగా వృద్ధిచెందింది. నేషనల్ గియోగ్రాఫిక్ మ్యాగజిన్ వారి ఛాయాగ్రాహకుల కుతూహలమైన దృష్టిని కూడా అకర్షించాయి ఎడ్వి పూలతోటలు. ఫ్రాజీ ఆయన పనివారు కూడా తమ సమయమును అధికంగా పర్యాటకుల కొరకు వెచ్చించక తప్పదని గ్రహించారు. మర్యాదగా అయినా దృఢమైన కోరికతో వెల్లువలా వచ్చే పర్యటకులలో కొంత మంది ఉచితంగా రాన్యూనిక్యులస్ మరియు గ్రాడియోలస్ పూల బొకేలను తయారు చేయడంలో సహకరిస్తుంటారు.
అవాంఛితమైన ఈ పర్యాటకుల వెల్లువ మరియు ప్రాబల్యము నుండి ఈ తోటలను రక్షించడానికి ఎడ్విన్ ఆయన పనివారితో సహా అధికమైన సమయం వెచ్చించవలసి వచ్చేది. ఫ్రాజీ ఒకసారి " ఒక వేళ నేను ఈ తోటలకు తీసే ఛాయాచిత్రాలకు ఒక ఛాయాచిత్రానికి ఒక పెన్నీ వసూలు చేసినా నేను అత్యంఅ ధనికుడను అయ్యేవాడిని " అన్నాడు.
1993లో ఎడ్విన్ ఫ్రాజీ విశ్రాంతి తీసుకోవాలని అనుకున్నాడు. గ్రోవర్ మెలనో అండ్ కంపెనీ తో సహకార ఒప్పందం కుదుర్చుకున్న 
పౌల్ ఎకీ జె ఆర్ ప్రపంచ ప్రజలకు ఆనందం కలిగించడానికి ఈ సుందర పూల తోటల అభివృద్ధి మీద దృష్టి సారించాడు. పౌల్ ఎకీ జె ఆర్ ఈ రాన్యూనిక్యులస్ పూలతోటల అభివృద్ధికి బలమైన ఆర్థికప్రాతిపదిక కొరకు పర్యాటక రంగం మీద దృష్టి సారించాడు. ఫ్లవర్ ఫీల్డ్స్ ఎట్ కార్ల్స్ బాడ్ ర్యాంచ్ కి రూపకల్పన చేసి మనోహంగా మత్రముగ్ధులను చేసే ఈ పూలతోటల సంరక్షణ మరియు అభివృద్ధికి కావలసిన వేదికను ఏర్పాటు చేసాడు.
ప్రస్తుతం ఈ పూల తోటలు విస్తారమైన పార్కింగ్ సెంటర్, గిఫ్ట్ షాప్, ప్రత్యేక ఉత్సవాలు మరియు సులభంగా చేరడానికి కావలసిన వసతులు, చారిత్రక సమాచారం అదించడం మరియు పూలతోటలకు కావలసిన ఇతర ఉత్పత్తులు వంటి సేవలు అందిస్తూ సంవత్సరానికి 1,25,000 పర్యాటకులను ఆకర్షిస్తుంది. 1999లో పూలతోటల యాజమాన్యం ఆర్మ్‌స్ట్రాంగ్ గార్డేన్ సెంటర్ తో చిల్లర దుకాణాలను నిర్వహింఛే ఒప్పందాన్ని కుదుర్చుకున్నది. ఈ ఒప్పదం కారణంగా వారికి తమ నిరంతర కృషికి ఫలితంగా లభించిన ఉత్తమ సాధనలను నిరూపించే అవకాశం లభించింది. 
పర్యాటకులు బృందాలుగా ఈ పూలతోటలను సందర్శించ వచ్చు. బృందాలుగా పర్యటించ్డానికి రుసుము కొంచం తక్కువగా ఉంటుంది. ఒక బృమ్డానికి 20 మందికి పైగా ఉండాలి.